Diari Oficial de la Generalitat Valenciana


Sumari del DOGV 7932, del 07-12-2016 (2016/9747)

RESOLUCIÓ de 18 de novembre de 2016, del rector, per la qual es modifica parcialment l'oferta pública d'ocupació del personal d'administració i serveis d'aquesta Universitat per a l'any 2015.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7932

Data del DOGV
:   07-12-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/9747


Data del document
:   18-11-2016

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 18 de novembre de 2016, del rector, per la qual es modifica parcialment l'oferta pública d'ocupació del personal d'administració i serveis d'aquesta Universitat per a l'any 2015. [2016/9747]  
Per Resolució del rector de data 15 de desembre de 2015, es va fer pública en el Diari Oficial de la Generalitat Valenciana número 7685, de 24 de desembre de 2015, l'oferta pública d'ocupació per al personal d'administració i serveis d'aquesta Universitat Politècnica de València de l'any 2015.  
El Consell de Govern d'aquesta Universitat Politècnica de València, en la sessió de data 3 de novembre de 2016, a proposta de l'acord assolit al si de la Mesa de Negociació del personal d'administració i serveis de data 27 de juliol de 2016, va aprovar una modificació parcial de l'oferta pública d'ocupació del personal d'administració i serveis per a l'any 2015, consistent en l'eliminació d'una plaça del grup A, subgrup A1, tècnic/a superior de pràctiques en empreses, que figurava en l'annex II com a procés específic de promoció interna.  
  
Per això, de conformitat amb el que estableix l'article 21 de la Llei 36/2014, de 26 de desembre, de pressupostos generals de l'Estat per a l'any 2015; fent ús de les atribucions que em confereix l'article 53 dels Estatuts de la Universitat Politècnica de València, i en compliment del que disposa la Llei 8/2014, de 26 de desembre, de pressupostos de la Generalitat per a l'exercici 2015 i en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, amb l'acord previ del Consell de Govern de la Universitat Politècnica de València, de data 5 de novembre de 2015, resolc:  
  
Primer  
Modificar parcialment l'oferta pública d'ocupació del personal d'administració i serveis per a l'any 2015 en els termes següents:  
En l'annex II, on s'inclouen els processos específics de promoció interna en l'apartat referent a la promoció interna de funcionaris d'administració especial, pertanyents al grup A, subgrup A1, se suprimeix una dotació de tècnic/a superior de pràctiques en empreses.  
  
  
Segon  
La present resolució tindrà efecte a partir de la publicació en el Diari Oficial de la Generalitat Valenciana.  
  
València, 18 de novembre de 2016.- El rector: Francisco José Mora Mas.